น.พ.สรศักดิ์ โล่ห์จินดา แพทย์ผู้เชี่ยวชาญโรคระบบทางเดินหายใจในเด็ก รพ.เด็ก และเป็นแพทย์เจ้าของไข้ เผยสาเหตุการเสียชีวิต ของน้องเอ็มว่า เกิดจากปอดถูกทำลายมาตั้งแต่วันที่ 10 ม.ค.แล้ว เมื่อถูกส่งตัวมาถึง รพ. แพทย์ได้ดูแลให้การรักษาเต็มที่ แต่ไม่สามารถทำให้เนื้อปอดมีเพิ่มขึ้นได้ เมื่อ 2-3 วันที่แล้วปอดข้างซ้ายได้ รั่วอีกครั้ง แพทย์จึงได้สอดท่อเพื่อระบายลมในปอดข้างซ้าย เพื่อไม่ให้ไปกดทับการทำงานของหัวใจ แต่วันที่ 3 ก.พ. อาการกลับทรุดหนักจึงได้ใส่ท่อเข้าไปอีก 1 อันเพื่อช่วยระบายลม แต่เนื่องจากเนื้อปอดเหลือน้อยเพราะถูกทำลายไปเยอะจึงไม่สามารถดูดซับออกซิเจน จึงทำให้ เกิดอาการปอดล้มเหลวและหยุดทำงานลงในที่สุดเมื่อเวลา 17.00 น. คณะแพทย์ได้ช่วยรักษาเต็มที่ทุกวิถีทางแต่ไม่สามารถยื้อชีวิตไว้ได้